Queigut eth, cadun se n’anèc peth sòn costat; er esperit de luta succedic ar esperit d’organizacion, era aspror ara cordialitat, er òdi d’un contra er aute, ara benvolença deth fundador entà toti; es hius estacats peth senhor Magdalena s’embolhèren e se trinquèren; se faussifiquèren es procediments, s’aviliren es productes, s’aucic era confiança, amendriren es exportacions, i auec mens comandes, baishèc era sodada, se barrèren es talhèrs, e lèu arribèc era falhita.